Niels Giffey

Nilsas Gifajus (Niels Giffey; g. 1991 m. birželio 8 d.) – Vokietijos profesionalus krepšininkas, rungtyniaujantis atakuojančiojo gynėjo bei lengvojo krašto puolėjo pozicijose Eurolygos Miuncheno „Bayern“ klube ir Vokietijos rinktinėje.

Gimė Berlyne. Mokėsi Hainricho Šlymano mokykloje. Vėliau mokėsi ir žaidė Konektikuto universitete ir su juo net dukart tapo NCAA čempionu. „5 Niels Giffey“. Connecticut Huskies. University of Connecticut. Po ketverių metų praleistų NCAA pirmenybėse Gifajus grįžo į Vokietiją ir septynerius metus rungtyniavo Berlyno „ALBA“ gretose. Šiame klube jis praleido 7 sezonus, dusyk tapo Vokietijos čempionu. 2021 m. Kauno „Žalgiris“ su N. Gifajumi sudarė „1+1“ metų kontraktą,„Žalgiris“ oficialiai pristatė Nielsą Giffey, basketnews.lt bet žaidėjas paliko ekipą jau kitąmet. 2022 m. spalį Gifajus prisijungė prie Ispanijos aukščiausios lygos klubo „Murcia“. 2022 m. lapkritį tapo „Bayern“ nariu.

 Tarptautinė karjera 

2013 m. pirmą kartą pakviestas į Vokietijos rinktinę.

Žaidė Tokijo vasaros olimpinėse žaidynėse 2021 m. ir laimėjo bronzą 2022 m. Europos krepšinio čempionate.Tournament summary  Iš viso už Vokietijos rinktinę yra sužaidęs virš 90 rungtynių.

 Laimėjimai 
 Pasaulio krepšinio čempionatas: 2023 m.
 Vokietijos krepšinio bundeslyga: 2020, 2021, 2024, 2025 m.
 Vokietijos krepšinio taurė: 2016, 2020, 2024 m.
 Vokietijos krepšinio supertaurė: 2014 m.
 NCAA: 2011, 2014 m.
 Karaliaus Mindaugo taurė: 2022 m.

 Dalyvavimas čempionatuose 

|}

 Šaltiniai 

Kategorija:Vokietijos krepšininkai
Kategorija:Užsienio krepšininkai Lietuvos komandose